《残雪》
清代·蔡见先

梅梢红已上朝暾，冷意无多几点存。泥印渐消鸿爪迹，花铺尚现马蹄痕。

寻诗浅踏人双屐，访友迟归酒一樽。三尺立穿师未醒，儿时光景忆程门。

作者简介：蔡见先（1855～1911），字振丰，又字启运，号应时、运时，以字行。清新竹县人。其先原籍福建同安，累世武职。蔡氏博学能文，喜兵书，好交游，时与诸名士诗文唱酬。